ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023720

อ้างอิงเลขที่รับแจ้ง Traffy Fondue (N6KNVA) 
ขอให้แก้ไขปัญหาเสียงดังรบกวนจากการประกอบอาชีพรับซื้อของเก่า บริเวณร้านอุดมสุขรีไซเคิล เลขที่ตั้ง 7 , 8 และ 9 ซอยประวิทย์และเพื่อน 10 แขวงบางจาก เขตพระโขนง นั้น
 //ปัจจุบันผู้ร้องขอแจ้งข้อมูลเพิ่มเติมว่า มีอยู่ช่วงระยะเวลาหนึ่ง ช่วงปลายเดือนพฤษภาคม 2566 จนถึงช่วงต้นเดือนมิถุนายน 2566 ทางร้านฯมีการประกอบกิจการส่งเสียงเบาลง แล้วกลับมาประกอบกิจการส่งเสียงดังรบกวนอยู่เช่นเดิมอีกครั้ง มาเป็นระยะเวลาประมาณ 1 สัปดาห์แล้ว อีกทั้งทางร้านฯยังมีการจอดรถไว้ด้านหน้าบ้านของประชาชนในพื้นที่ อาทิ รถบรรทุก ประเภท 10 ล้อ รถบรรทุกของเก่า ทำให้กีดขวางการจราจรเป็นอย่างมาก ประกอบกับผู้ร้องแจ้งว่า เวลาฝนตกน้ำจะไหลผ่านท่อของร้าน (ไม่ระบุประเภทท่อ) ซึ่งท่อของร้านมีขนาดใหญ่ มีความกว้างประมาณ 10 นิ้ว ต่อลงมาถึงด้านล่างเพียงแค่หลังคาของกำแพงเล็กน้อย เพราะฉะนั้นน้ำจะทะลักเข้าไปในพื้นที่ถนน ไหลเข้าไปยังพื้นที่บ้านเรือนของประชาชน เวลาที่มีฝนตกลงมาบริเวณหลังคา ทำให้น้ำฝนกระเด็นไปยังพื้นที่บ้านเรือนด้านข้าง ลงมาจากหลังคาที่เป็นท่อขนาดใหญ่ (ระบุตามผู้ร้องแจ้ง) ผู้ร้องเห็นว่า ทางร้านฯมีการก่อสร้างร้านผิดรูปแบบหลายอย่าง ซึ่งกำแพงของร้านฯทำให้ถนนสกปรก และพื้นถนนก็สกปรกด้วย โดยล่าสุด วันที่ 10 มิถุนายน 2566 มีการเปิดโรงงานฯตั้งแต่เวลาประมาณ 08.00 น. จนถึงเวลาประมาณ 09.00 น. ของวันเดียวกัน ยังประสบปัญหาดังกล่าวอยู่เช่นเดิม ทำให้ผู้ร้องและประชาชนในพื้นที่เกิดความเครียดเป็นอย่างมาก จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata